Minister sê oor Oktober-vakansie | Maroela Media
Minister sê oor Oktober-vakansie
Angie Motshekga, minister van onderwys, het Sondagoggend tydens 'n mediakonferensie aangekondig dat die Oktobervakansie nie geskrap gaan word nie.
Volgens Motshekga het die departement van onderwys Vrydag met die raad van onderwysministers (CEM) vergader om insette van belanghebbendes oor die wysiging van vanjaar se skoolkalender ná samesprekings te oorweeg.
"Ons het die besluit geneem om die skoolkalender te hou soos dit is. Die Oktobervakansie gaan voort soos in die huidige skoolkalender aangedui," het Motshekga gesê.
"Ons het wel besluit dat die verlore aantal skooldae op distriks- en skoolvlak ingehaal moet word, maar met redelikheid."
Die departement het vroeër die maand gesê hy oorweeg dit om moontlik die Oktober-skoolvakansie af te skaf in 'n poging om die vyf skooldae in te haal wat tydens die vroeër sluiting vir die wintervakansie verlore gegaan het.
Die departement het sedert dié voorstel die wind van voor gekry van die onderskeie onderwysvakbonde, onderwysers en ouers.
Duisende onderwysers van oor die land was oortuig dat die departement se besluit nie 'n noemenswaardige bydrae sal lewer om die agterstande by skole in te haal nie. Dít ten spyte daarvan dat die departement belanghebbendes gevra het om hul steun te gee aan planne om verlore onderrigtyd weens die Covid-19-pandemie en die gepaardgaande ontwrigtings in te haal.
Motoris sterf ná hy by ongelukstoneel stilhou
Bloed in vermiste Pta-man se bakkie gevind
Elementêr my liewe Angie.Verleng net die 4rde kwartaal met n week mos
Môre skrap sy weer die skoolvakansie! Die regering hou van wipplank ry.
Dit moet wees omrede die onderwysers en ouers die leiding geneem het en nee gesê het,demokrasie in werking.
Nog net weer bewyse dat as ons geraas maak hoef ons nie alles te aanvaar wat hierdie cANCer regime op ons afdwing en hulle forseer om ons besluit te aanvaar.